ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E A Nr.16

din 27 februarie 2025

privind aprobarea concesionării terenului în suprafață de 90.855 mp, situat în comuna Acătari, înscris în Cartea Funciară nr. 53880,

Consiliul local al comunei Acățari,

Având în vedere:

-Referatul de aprobare al primarului comunei Acățari, înregistrat la nr. 1085 din 21 februarie 2025 și raportul compartimentului de resort nr.1092 /2025,

-Necesitatea realizării unor investiții naționale de importanță strategică, în special construcția autostrăzii, care presupune intervenții pe teritoriul comunei Acățari;

-Potențialul terenului aflat în proprietatea Comunei Acățari pentru realizarea unei groape de împrumut în scopul extragerii materialelor de construcție necesare pentru investițiile publice;

Ținînd cont de perevederile:

Legii nr. 182/2000 privind protecția patrimoniului cultural național,

Ordonanței de Urgență a Guvernului nr. 57/2019 privind Codul administrativ,cu modificările și completările ulterioare

Legii nr. 98/2016 privind achizițiile publice,

Legii nr. 273/2006 privind finanțele publice locale,

Legii nr. 350/2001 privind amenajarea teritoriului și urbanismul,

Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare;

În temeiul dispozițiilor art.129 alin.(1), coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare;

H o t ă r ă ș t e :

Art. 1. Se aprobă concesionarea terenului în suprafață de 90.855 mp, situat în comuna Acătari, înscris în Cartea Funciară nr. 53880.

Art.2.-Tariful de concesionare/depozitare va fi de 1550 euro/lună, iar contractul se va încheia pentru o perioadă de 4 ani.

Art. 3. Terenul se concesionează în scopul realizării unei investiții naționale, respectiv pentru construirea unei autostrăzi, precum și pentru desfășurarea activității de exploatare a groapelor de împrumut.

Art.4. Beneficiarul concesiunii va fi obligat să realizeze lucrările de restaurare a terenului la finalizarea activității de exploatare, astfel încât terenul să fie readus la un statut conform normativelor legale în vigoare și să nu aducă atingere mediului înconjurător.

Art. 5. Se aprobă Studiul de Oportunitate și Caietul de Sarcini necesare pentru procedura de concesionare, care vor reglementa termenii și condițiile concesionării, inclusiv obligațiile părților, durata concesiunii, valoarea redevenței, modul de execuție a lucrărilor, precum și alte condiții specifice privind realizarea investiției.

Art. 6. Concesionarea terenului va fi realizată prin licitație publică, conform procedurii prevăzute în Caietul de Sarcini, în urma aprobării Studiului de Oportunitate.

Art. 7. Primarul Comunei Acătari va desemna comisia de licitație care va urmări respectarea condițiilor stabilite în caietul de sarcini și va întocmi procesul-verbal de atribuire a concesiunii.

Art. 8. Prezenta hotărâre va intra în vigoare la data adoptării.

Art. 9. Primarul Comunei Acătari va duce la îndeplinire măsurile prevăzute în prezenta hotărâre.

Art.10. Prezenta se comunică, Instituţiei Prefectului – Judeţul Mureş, Primarului comunei și se aduce la cunoștință publică,conform prevederilor legale,

Preşedinte de şedinţă,

Nagy Dalma Imola

Contrasemnează,

Secretar general,

Jozsa Ferenc